105. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Οίκ. 37431/1064 της 27 Μαρτ. /13  Απρ. 1981 (ΦΕΚ Β΄ 212) Περί αυξήσεως εξόδων κινήσεως στους ασκουμένους δικηγόρους. 106. ΑΠΟΦΑΣΙΣ ΥΠΟΥΡΓΟΥ ΔΙΚΑΙΟΣΎΝΗΣ Αριθ. 38321 της 12/26 Μαΐου 1981 (ΦΕΚ Β΄ 302) Περί καθορισμού του παρακρατουμένου ποσοστού υπό του Δικηγορικού Συλλόγου Αθηνών εκ της καταβαλλομένης εις αυτόν αμοιβής των μελών του. Έχοντες υπ’ όψει: 1)τας διατάξεις των άρθρ. 9 και 10 του Νόμ. 1093/80 και 2)την από 16.4.1981 απόφασιν του Δ.Σ του Δικηγορικού Συλλόγου Αθηνών, αποφασιζόμεν: Καθορίζομεν το παρακρατούμενον ποσοστόν υπό του Δικηγορικού Συλλόγου Αθηνών εκ της καταβαλλομένης εις αυτόν αμοιβής των μελών του α)εξ υποθέσεων αναγκαστικών απαλλοτριώσεων ως ακολούθως: «Έως ποσού 5.870,00  € 10% Από 5.870,01  € έως 11.739,00  € 20% Από 11.739,01  € έως 17.608,00  € 25% Από 17.608,01  € έως 23.478,00  € 27% Από 23.478,01  € έως 29.347,00  € 30% Από 29.347,01  € 35%» Το μέσα σε «» εδάφιο αντικαταστάθηκε ως άνω από την 47306/18 Απρ.-8 Μαΐου 2003 (ΦΕΚ Β΄555) (διόρθ. σφαλμ. στο ΦΕΚ Β΄815/23-6-2003) απόφαση Υπ. Δικαιοσύνης. και β) εκ συνδικιών πτωχεύσεως ως ακολούθως: 1.μέχρι 100.000 δρχ.    ποσοστό 30% 2.από   100.001 έως 300.000 δρχ.     «      40% 3.  «     300.001  «   1.000.000 «        «      50% 4.  «  1.000.001 και άνω          «        «      75% Από τα παραπάνω παρακρατούμενα ποσά, το 1% θα περιέρχεται εις τον Σύλλογο δια την κάλυψη εξόδων διαχειρίσεως του οικείου λογαριασμού και το υπόλοιπον θα περιέρχεται εις τον «ίδιο λογαριασμό» (παρ. 7 του άρθρ. 25 του Νόμ. 723/77), που συνεστήθη με την υπ’ αριθ. 25189/1979 απόφασή μας (ΦΕΚ 314/1979 τ. Β΄ ), προς διανομήν κατά τα προβλεπόμενα υπό της παρ. 4 άρθρ. 9 του Νόμ. 1093/1980. 